Աստերիքսը և գաղտնի թուրմը

Աստերիքսը և գաղտնի թուրմը (), ֆրանսիական լիամետրաժ անիմացիոն ֆիլմ, նկարահանվել է ֆրանսիացի նկարիչ Ալբեր Ուդերզոյի և գրող Ռենե Գոսիննիի` գալիացի ռազմիկներ Աստերիքսի և Օրբելիքսի արկածների մասին պատմող կոմիքսների մոտիվներով։ Սա «Աստերիքս և Օրբելիքս» () շարքի 10-րդ անիմացիոն ֆիլմն է։ Ֆիլմում կան պատմական իրադարձությունների մասին բազմաթիվ ակնարկներով։
Ֆիլմի պրեմիերան Ֆրանիսայում նախատեսված է 2018 թվականի դեկտեմբերի 5-ին։

Սյուժե 
Հզոր գալլերը հնուց իրենց ուժը վերցնում էին գաղտնի ըմպելիքից, որը պատրաստում էր մեծ ծերունին։ Սակայն դժբախտությունը գալիս է այնտեղից, որտեղից չէին սպասում․ հեղինակավոր դրուիդն ընկնում է ծառից և ջարդում իր երկու ոտքերը։ Այժմ Աստերիքսը և Օբելիքսը պետք է մեկնեն վտանգավոր ճանապարհորդության` գտնելու նոր դրուիդի, ով արժանի կլինի իմանալ գաղտնի թուրմի բաղադրատոմսը։

Հետաքրքիր փաստեր 
 «Աստերիքս» կոմիքսն առաջին անգամ հայտնվել է Ֆրանս–բելգիական Pilote ամսագրում, 1959 թվականի հոկտեմբերի 29։ Սյուժեն հորինել է Ռենե Գոսիննին, նկարիչը եղել է Ալբերտ Ուդերզոն։ 1977 թվականին, Գոսիննիի մահից հետո, Ուդերզոն շարունակել է կոմիքսներ թողարկել ինքնուրույն։ 2009 թվականին կոմիքսի թողարկման իրավունքը փոխանցվել է Hachette հրատարակչությանը։    
 Գլխավոր հերոս կարճահասակ Աստերիքսին որպես կանոն ճանապարհորդությունների ժամանակ ուղեկցում է չաղլիկ Օրբելիքսին։ Ավելի ուշ շրջանի կոմիքսներում նա հանդես է գալիս Աստերիքսի հետ հավասար, նրա անունն անգամ նշվում է վերնագրում։ Կոմիքսների գործողությունները կատարվում են ինչպես հերոսների հայրենի գյուղում, այնպես էլ` ամբողջ հին աշխարհում։
 «Աստերիքս» կոմիքսը կամ «Աստերիքսի ճանապարհորդությունները» եվրոպական ամենատարածված կոմիքսներից մեկն է, այն թարգմանված է ավելի քան 100 լեզուներով։
 Աստերիքսի մասին կոմիքների գրքերի ընդհանուր տպաքանակը գերազանցել է 325 միլիոնը։
 Կոմիքսների գրքերը և հավաքածուներն այժմ թարգմանված են ավելի քան 100 տարբեր լեզուներով (ներառյալ լատիներենը և հին հունարենը) և  բարբառներով։ Աստերիքսը շատ հայտնի է եվրոպական երկրների մեծամասնությունում, ինչպես նաև` Կանադայում, Ավստրալիայում, Նոր Զելանդիայում, Հնդկաստանում, Ինդոնեզիայում, Սինգապուրում, Քենիայում, Հարավաֆրիկյան Հանրապետությունում, Բրազիլիայում, Արգենտինայում, Ուրուգվայում և Կոլումբիայում։
 2017 թվականին թողարկվել է Աստերիքսի և Օրբելիքսի արկածների մասին պատմող 37 գիրք։
 Կոմիկքսի հեղինակները Աստերիքս անունը դիտավորյալ են ընտրել, որպեսզի այն սկսվի «Ա» տառով և դրանով իսկ միշտ հայտնվի կոմիքսների կատալոգների  առաջին տողերում։ Աստերիքս անունը «աստերիքս» բառի կելտական ձևով աղավաղված և ծիծաղելի տարբերակն է։ Աստերիքսը ցածր է հասակով, բեղավոր է և կրում է թևավոր սաղավարտ։
 Բացի լիամետրաժ անիմացիոն ֆիլմերը, թողարկվել է 4 լիամետրաժ գեղարվեստական ֆիլմ Աստերիքսի և Օրբելիքսի արկածների մասին։ Ֆիլմում Աստերիքսի դերը կատարել են Քրիստիան Կլավյեն, Կլովիս Կորնյակը և էդուարդ Բաերը։ Օրբելիքսի դերում է Ժերար Դեպարդիեն։
 «Աստերիկսի 12 սխրանքները» (1976) ֆիլմից հետո «Աստերիքսը և գաղտնի թուրմը» երկրերդ անիմացիոն ֆիլմն է Աստերիքսի և Օրբելիքսի մասին, որը հիմնված չէ որևէ որոշակի կոմիքսի վրա, սակայն ստեղծվել է` հաշվի առնելով Ալբեր Ուդերզոյի և Ռենե Գոսիննի ստեղծած կերպարներին հատուկ բնավորության գծերը։
 Մի քանի տասնամյակում թողարկվել են մի շարք խաղեր Աստերիքսի և Օրբելիքսի մասին։ Նորագույն խաղը նախատեսվում է թողարկել 2019 թվականին` Asterix & Obelix XXL 3 անվանումով։ Այն կթողարկվի բոլոր պլատֆորմերով, և նրա մեջ կլինի համագործակցային ռեժիմ։
 Ֆրանսիացիների կողմից Երկրի ուղեծիր ուղարկված առաջին արբանյակը կոչվել է ի պատիվ ցածրահասակ Աստերիքսի։
 Ի պատիվ Աստերիքսի է կոչվել նաև զվարճանքի «Աստերիքսի զբոսայգին» Փարիզում։ հաճախելիության ցուցանիշով այն երրորդ զբոսայգին է Ֆրանսիայում։

Մարքեթինգ 
«Աստերիքսը և գաղտնի թուրմը» անիմացիոն կատակերգության առաջին թրեյլերը ներկայացվել է 2018 թվականի ամռանը, իսկ դրա կրնկօրինակված տարբերակը` աշնան սկզբին։

Երկրորդ օրիգինալ ֆրանսերեն թրեյլերը համացանցում ներկայացվել է հոկտեմբերի կեսերին։

Ծանոթագրություններ

Արտաքին հղումներ 
 

Ֆրանսերեն ֆիլմեր
Ֆրանսիական ֆիլմեր
Ֆիլմեր, որոնց գործողությունները տեղի են ունենում Ֆրանսիայում